[pic] | EURÓPSKA KOMISIA | Brusel, 16.12.2009 KOM(2009)685 v konečnom znení 2009/0182 (NLE) . Návrh ROZHODNUTIE RADY o pozícii, ktorú má Únia prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej, týkajúcej sa zriadenia nových podvýborov DÔVODOVÁ SPRÁVA (1) Dohoda o partnerstve a spolupráci (Partnership and Cooperation Agreement – PCA) z roku 1999 medzi Európskymi spoločenstvami a ich členskými štátmi a Arménskou republikou tvorí právny základ dvojstranných vzťahov medzi Európskou úniou a Arménskom. (2) Rada pre spoluprácu medzi EÚ a Arménskom prijala na svojom zasadnutí 14. novembra 2006 odporúčanie o implementácii Akčného plánu európskej susedskej politiky (ESP). Ako sa uvádza v tomto odporúčaní, uvedený akčný plán určuje konkrétne kroky pri napredovaní plnenia povinností strán, ktoré boli stanovené v PCA, a poskytuje širší rámec na ďalšie posilňovanie vzťahov medzi EÚ Arménskom s cieľom začleniť významné opatrenie hospodárskej integrácie a prehĺbenie politickej spolupráce v súlade s celkovými cieľmi PCA. (3) Európska rada na svojom zasadnutí v marci 2009 uvítala vytvorenie ambiciózneho Východného partnerstva, ktoré bude zahŕňať hlbšie spojenie s východnými partnermi na dvojstrannej aj viacstrannej úrovni, ktoré je zamerané na vytvorenie potrebných podmienok na urýchlenie politického pridruženia a ďalšej hospodárskej integrácie prostredníctvom úsilia o podporu politických a sociálno-hospodárskych reforiem partnerských krajín s cieľom podporiť približovanie sa k EÚ. Spoločné vyhlásenie Východného partnerstva na samite konanom v Prahe 7. mája 2009 potvrdilo želanie členských štátov EÚ a východoeurópskych partnerov povzniesť ich vzťah na novú úroveň prostredníctvom uvedených cieľov. (4) V kapitole 5 (Monitorovanie) Akčného plánu ESP medzi EÚ a Arménskom sa stanovuje, že spoločné orgány vytvorené podľa PCA budú napomáhať implementácii a monitorovať implementáciu tohto akčného plánu a že štruktúry vytvorené podľa príslušných dohôd by sa mali preskúmať s cieľom zabezpečiť riadne zohľadnenie všetkých priorít ESP. (5) Inštitucionálna štruktúra zahŕňajúca niekoľko sektorových podvýborov podporuje vykonávanie ďalších podobných dohôd a akčných plánov s partnerskými krajinami ESP, medzi ktoré patria Jordánsko (doteraz 11 podvýborov), Maroko (10), Ukrajina (7), Moldavská republika (4). Tento návrh sa riadi podobným prístupom a jeho cieľom je zabezpečiť inštitucionálnu štruktúru, ktorá umožňuje EÚ a Arménsku rozšíriť oblasti diskusie ich dvojstranných vzťahov. Doteraz bol zriadený len Podvýbor pre obchod, hospodárske otázky a súvisiace právne otázky, ktorý má pomáhať Výboru pre spoluprácu medzi EÚ a Arménskom pri plnení jeho povinností. (6) Arménsko je ochotné posilniť spoluprácu v oblastiach, na ktoré sa vzťahuje PCA, a vyjadrilo svoj záväzok vytvoriť ambicióznejší vzťah v súlade so zásadami Východného partnerstva. (7) Vzhľadom na rozširujúci sa inštitucionálny rámec pre dialóg a monitorovanie vykonávania akčného plánu ESP a plnenie cieľa posilňovať vzťahy medzi EÚ a Arménskom Európska komisia navrhuje Rade, aby zriadila tri ďalšie podvýbory, označené takto: 1) Podvýbor pre spravodlivosť, slobodu a bezpečnosť; 2) Podvýbor pre dopravu, životné prostredie, energetiku a jadrovú bezpečnosť; 3) Podvýbor pre zamestnanosť a sociálne veci, verejné zdravie, odbornú prípravu, vzdelávanie a mládež, kultúru, informačnú spoločnosť a audiovizuálnu politiku, vedu a technológiu. Tieto podvýbory sa zriadia v rámci PCA. (8) Opísaná štruktúra by prispela k urýchleniu a monitorovaniu vykonávania Akčného plánu ESP. Dialóg v rámci podvýborov zabezpečí výmenu informácií a osvedčených postupov na úrovni odborníkov a pomôže vybudovať dôveru a rozvíjať užšie vzťahy medzi odborníkmi Európskej komisie a partnerských krajín. (9) Dialóg v podvýboroch posilní vzájomnú súčinnosť s Arménskom a poskytne príslušné informácie o jeho napredovaní a ambíciách. Umožní aj určiť oblasti, v ktorých by Arménsko mohlo potrebovať pomoc (napríklad na zlepšenie administratívnej kapacity prostredníctvom komplexných programov Východného partnerstva, zameraných na budovanie inštitúcií). (10) Podľa článku 2 ods. 1 rozhodnutia Rady a Komisie z 31. mája 1999 o uzatvorení uvedenej dohody o partnerstve a spolupráci sa prikladá znenie návrhu rozhodnutia Rady o pozícii, ktorú má prijať Únia vo Výbore pre spoluprácu medzi EÚ a Arménskom, pokiaľ ide o zriadenie nových podvýborov. Ciele, oblasti, ktorými sa zaoberajú jednotlivé podvýbory, ako aj príslušné vykonávacie postupy sú uvedené v pripojenom rokovacom poriadku. 2009/0182 (NLE) Návrh ROZHODNUTIE RADY o pozícii, ktorú má Únia prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej, týkajúcej sa zriadenia nových podvýborov RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na článok 2 ods. 1 rozhodnutia Rady a Komisie z 31. mája 1999[1] o uzatvorení Dohody o partnerstve a spolupráci (Partnership and Cooperation Agreement – PCA) medzi Európskymi spoločenstvami a ich členskými štátmi na jednej strane a Arménskom na strane druhej, so zreteľom na návrh Komisie, keďže: (1) Rada pre spoluprácu medzi EÚ a Arménskom schválila 14. novembra 2006 odporúčanie o vykonávaní Akčného plánu ESP medzi EÚ a Arménskom. (2) V článku 80 uvedenej dohody o partnerstve a spolupráci sa stanovuje, že Rade pre spoluprácu pomáha pri výkone jej povinností Výbor pre spoluprácu. (3) Rada pre spoluprácu medzi EÚ a Arménskom schválila rokovací poriadok Výboru pre spoluprácu 12. októbra 1999[2], pričom delegovala zodpovednosť za zriadenie a ustanovenie pôsobnosti podvýborov Výboru pre spoluprácu medzi EÚ a Arménskom, PRIJALA TOHO ROZHODNUTIE: Jediný článok Pozícia, ktorú má prijať Únia vo Výbore pre spoluprácu zriadenom podľa článku 80 Dohody o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej, týkajúca sa zriadenia nových podvýborov je v súlade s prílohou k tomuto rozhodnutiu. V Bruseli Za Radu predseda PRÍLOHA VÝBOR PRE SPOLUPRÁCU MEDZI EÚ A ARMÉNSKOM, so zreteľom na Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej (ďalej len „dohoda“), a najmä na jej článok 80, keďže: (1) Výbor pre spoluprácu môže podľa článku 10 jeho rokovacieho poriadku[3] zriadiť podvýbory a vymedziť ich právomoci. (2) V Akčnom pláne európskej susedskej politiky (ESP) medzi EÚ a Arménskom (v kapitole 5) sa stanovuje, že spoločné orgány zriadené podľa dohody budú napomáhať a monitorovať implementáciu tohto akčného plánu a že štruktúry vytvorené podľa príslušných dohôd by sa mali v prípade potreby preskúmať s cieľom zabezpečiť riadne zohľadnenie všetkých priorít ESP. (3) V spoločnom vyhlásení z pražského samitu Východného partnerstva zo 7. mája 2009 sa zdôrazňuje spoločné želanie prehĺbiť a zintenzívniť dvojstranné vzťahy medzi EÚ a jej východoeurópskymi partnermi, PRIJAL TOHO ROZHODNUTIE: Jediný článok Týmto sa zriaďujú podvýbory uvedené v prílohe A. Týmto sa schvaľujú právomoci podvýborov, ktoré sú stanovené v prílohe B. V Za Výbor pre spoluprácu medzi EÚ a Arménskom Za Arménsko Za Európsku úniu Príloha A Výbor pre spoluprácu medzi EÚ a Arménskom Zriadené nové podvýbory (1) Podvýbor pre spravodlivosť, slobodu a bezpečnosť; (2) Podvýbor pre dopravu, životné prostredie, energetiku a jadrovú bezpečnosť; (3) Podvýbor pre zamestnanosť a sociálne veci, verejné zdravie, odbornú prípravu, vzdelávanie a mládež, kultúru, informačnú spoločnosť a audiovizuálnu politiku, vedu a technológiu. Príloha B Právomoci Podvýboru pre spravodlivosť, slobodu a bezpečnosť zriadeného na základe Dohody o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej VÝBOR PRE SPOLUPRÁCU, so zreteľom na Dohodu o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Arménskou republikou na strane druhej, so zreteľom na rokovací poriadok Výboru pre spoluprácu zriadeného Radou pre spoluprácu 12. októbra 1999, ktorý je prílohou k jej vlastnému rokovaciemu poriadku, a najmä na jeho článok 10, zriadil Podvýbor pre spravodlivosť, slobodu a bezpečnosť s týmito právomocami: Článok 1 Podvýbor vedie rokovania o vykonávaní dohody o partnerstve a spolupráci a súvisiaceho Akčného plánu európskej susedskej politiky medzi EÚ a Arménskom v týchto oblastiach: - riadenie hraníc, - riadenie legálnej a nelegálnej migrácie (vrátane záležitostí týkajúcich sa readmisie, víz, bezpečnosti cestovných dokladov, azylu), - osoby vysídlené v rámci vlastnej krajiny, - boj proti organizovanej trestnej činnosti (ktorá zahŕňa, nie však výlučne, obchodovanie s ľuďmi, počítačovú kriminalitu, zneužívanie detí, finančnú a hospodársku trestnú činnosť, vrátane prania špinavých peňazí, daňové podvody a falšovanie, korupciu v súkromnom a verejnom sektore, nelegálne drogy, nelegálne obchodovanie so zbraňami a ďalšie formy nezákonných činností), - boj proti terorizmu (vrátane financovania terorizmu), - spolupráca v oblasti presadzovania práva a súdnictva, - právny štát a reforma súdnictva, - ochrana osobných údajov, - rozvoj cezhraničnej a regionálnej spolupráce v otázkach spravodlivosti, slobody a bezpečnosti. Podvýbor môže rokovať aj o témach alebo osobitných projektoch súvisiacich s vykonávaním Východného partnerstva, Čiernomorskej synergie alebo iných iniciatív, ktoré sú spojené s príslušnou dvojstrannou spoluprácou. Uvedený zoznam nie je úplný a Výbor pre spoluprácu môže pridať ďalšie témy. Článok 2 Podvýbor podlieha Výboru pre spoluprácu. Podvýbor podáva správy a predkladá svoje závery po každom zasadnutí Výboru pre spoluprácu. Článok 3 Podvýbor je zložený zo zástupcov strán. Na základe dohody oboch strán môžu byť v prípade potreby pri osobitných bodoch programu zasadnutí podvýboru vypočuté stanoviská odborníkov. Článok 4 Strany predsedajú podvýboru striedavo v súlade s pravidlami o striedavom predsedníctve Výboru pre spoluprácu[4]. Článok 5 Úradník Európskej komisie a úradník Vlády Arménskej republiky spoločne plnia úlohy stálych tajomníkov podvýboru. Všetky oznámenia týkajúce sa podvýboru sa postupujú stálemu tajomníkovi podvýboru. Článok 6 Podvýbor zasadá vždy, keď si to vyžadujú okolnosti, a to po dohode strán na základe písomnej žiadosti ktorejkoľvek zo strán a najmenej raz do roka. Každé zasadnutie sa koná na mieste, na ktorom sa dohodli obe strany, a v čase, ktorý si odsúhlasili. Podvýbor zasadá prvýkrát až po úspešnom uskutočnení týchto krokov: - odpoveď Arménska na dotazník o súčasnom stave v oblasti spravodlivosti, slobody a bezpečnosti, - seminár o otázkach mobility, vrátane predchádzania nelegálnej migrácii, riadenia legálnej migrácie, readmisie a výmeny informácií o vízových otázkach, - správa predložená členským štátom. Tajomník druhej strany odpovie na žiadosť o zasadnutie podvýboru do 15 pracovných dní od jej prijatia. Vo zvlášť naliehavých prípadoch môžu byť zasadnutia podvýboru zvolané v kratšom čase, ak s tým obe strany súhlasia. Predseda je pred každým zasadnutím informovaný o plánovanom zložení delegácie oboch strán. Zasadnutia podvýboru zvolávajú spoločne obaja stáli tajomníci, ktorí ich zvolávajú na základe dohody s tajomníkmi Výboru pre spoluprácu. Článok 7 Body na zaradenie do programu sa predkladajú stálym tajomníkom minimálne 15 pracovných dní pred konaním daného zasadnutia podvýboru. Akákoľvek podporná dokumentácia sa poskytuje stálym tajomníkom minimálne 10 pracovných dní pred konaním zasadnutia. Na základe týchto bodov sa navrhne a rozošle predbežný program spoločne s dostupnou podpornou dokumentáciou tajomníkom Výboru pre spoluprácu, ako aj stálym zastúpeniam členských štátov najneskôr päť pracovných dní pred konaním zasadnutia podvýboru. Za mimoriadnych okolností, s písomným súhlasom oboch stálych tajomníkov, sa môžu body zaradiť do programu aj v kratšej časovej lehote. Článok 8 Na svojich zasadnutiach sa podvýbor môže zaoberať ktoroukoľvek oblasťou alebo všetkými oblasťami, ktoré sú uvedené v článku 1. Článok 9 Zasadnutia podvýboru nie sú verejné, pokiaľ sa nerozhodne inak. Článok 10 Zápisnica sa vypracováva z každého zasadnutia. Kópia zápisnice a závery z každého zasadnutia podvýboru sa predkladajú tajomníkom Výboru pre spoluprácu. Kópie sa zasielajú aj stálym zastúpeniam členských štátov. Právomoci Podvýboru pre dopravu, životné prostredie a energetiku a jadrovú bezpečnosť zriadeného na základe Dohody o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej VÝBOR PRE SPOLUPRÁCU, so zreteľom na Dohodu o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Arménskou republikou na strane druhej, so zreteľom na rokovací poriadok Výboru pre spoluprácu zriadeného Radou pre spoluprácu 12. októbra 1999, ktorý je prílohou k jej vlastnému rokovaciemu poriadku, a najmä na jeho článok 10, zriadil Podvýbor pre dopravu, životné prostredie a energetiku a jadrovú bezpečnosť s týmito právomocami: Článok 1 Podvýbor vedie rokovania o vykonávaní dohody o partnerstve a spolupráci a súvisiaceho Akčného plánu európskej susedskej politiky medzi EÚ a Arménskom v týchto oblastiach: - Doprava, najmä: stratégie v oblasti dopravy vrátane modernizácie infraštruktúry a aproximácia legislatívnych a regulačných rámcov s európskymi a medzinárodnými normami; opatrenia a reformy v sektoroch cestnej, železničnej a leteckej dopravy; bezpečnosť a ochrana vo všetkých spôsoboch dopravy; podpora inteligentných dopravných systémov a využívanie informačnej technológie vo všetkých spôsoboch dopravy; spolupráca v oblasti regionálnej dopravy; vykonávanie horizontálnej dohody medzi EÚ a Arménskom v oblasti leteckej dopravy; - Životné prostredie, najmä: dobrá správa vecí verejných v oblasti životného prostredia vrátane horizontálnych právnych predpisov v oblasti životného prostredia; aproximácia legislatívnych a regulačných rámcov s európskymi a medzinárodnými normami; zmena klímy; kvalita ovzdušia; odpadové hospodárstvo; kvalita vody a integrované hospodárenie s vodnými zdrojmi; ochrana prírody a biologickej rôznorodosti; dezertifikácia; priemyselné znečistenie a manažment rizík; chemikálie a geneticky modifikované organizmy; hluk; regionálna spolupráca, vrátane otázok týkajúcich sa vody, a Regionálne environmentálne stredisko pre Kaukaz (REC Caucasus); - Energetika a jadrová bezpečnosť, najmä: zbližovanie v oblasti energetickej politiky; zbližovanie v právnej a regulačnej oblasti; energetické siete; energetická infraštruktúra, jadrová bezpečnosť a bezpečnosť rádioaktívnych zdrojov; energetická účinnosť a využívanie obnoviteľných zdrojov energie; regionálna spolupráca v energetickej oblasti. - Pomoc EÚ v príslušných oblastiach. Podvýbor môže rokovať aj o témach alebo osobitných projektoch súvisiacich s vykonávaním Východného partnerstva, Čiernomorskej synergie alebo iných iniciatív, ktoré sú spojené s príslušnou dvojstrannou spoluprácou. Uvedený zoznam nie je úplný a Výbor pre spoluprácu môže pridať ďalšie témy. Článok 2 Podvýbor podlieha Výboru pre spoluprácu. Podvýbor podáva správy a predkladá svoje závery po každom zasadnutí Výboru pre spoluprácu. Článok 3 Podvýbor je zložený zo zástupcov strán. Na základe dohody oboch strán môžu byť v prípade potreby pri osobitných bodoch programu zasadnutí podvýboru vypočuté stanoviská odborníkov. Článok 4 Strany predsedajú podvýboru striedavo v súlade s pravidlami o striedavom predsedníctve Výboru pre spoluprácu[5]. Článok 5 Úradník Európskej komisie a úradník vlády Arménskej republiky spoločne plnia úlohy stálych tajomníkov podvýboru. Všetky oznámenia týkajúce sa podvýboru sa postupujú stálemu tajomníkovi podvýboru. Článok 6 Podvýbor zasadá vždy, keď si to vyžadujú okolnosti, a to po dohode strán na základe písomnej žiadosti ktorejkoľvek zo strán a najmenej raz do roka. Každé zasadnutie sa koná na mieste, na ktorom sa dohodli obe strany, a v čase, ktorý si odsúhlasili. Tajomník druhej strany odpovie na žiadosť o zasadnutie podvýboru do 15 pracovných dní od jej prijatia. Vo zvlášť naliehavých prípadoch môžu byť zasadnutia podvýboru zvolané v kratšom čase, ak s tým obe strany súhlasia. Predseda je pred každým zasadnutím informovaný o plánovanom zložení delegácie oboch strán. Zasadnutia podvýboru zvolávajú spoločne obaja stáli tajomníci, ktorí ich zvolávajú na základe dohody s tajomníkmi Výboru pre spoluprácu. Článok 7 Body na zaradenie do programu sa predkladajú stálym tajomníkom minimálne 15 pracovných dní pred konaním daného zasadnutia podvýboru. Akákoľvek podporná dokumentácia sa poskytuje stálym tajomníkom minimálne 10 pracovných dní pred konaním zasadnutia. Na základe týchto bodov sa navrhne a rozošle predbežný program spoločne s dostupnou podpornou dokumentáciou tajomníkom Výboru pre spoluprácu, ako aj stálym zastúpeniam členských štátov najneskôr päť pracovných dní pred konaním zasadnutia podvýboru. Za mimoriadnych okolností, s písomným súhlasom oboch stálych tajomníkov, sa môžu body zaradiť do programu aj v kratšej časovej lehote. Článok 8 Na svojich zasadnutiach sa podvýbor môže zaoberať ktoroukoľvek oblasťou alebo všetkými oblasťami, ktoré sú uvedené v článku 1. Článok 9 Zasadnutia podvýboru nie sú verejné, pokiaľ sa nerozhodne inak. Článok 10 Zápisnica sa vypracováva z každého zasadnutia. Kópia zápisnice a závery z každého zasadnutia podvýboru sa predkladajú tajomníkom Výboru pre spoluprácu. Kópie sa zasielajú aj stálym zastúpeniam členských štátov. Právomoci Podvýboru pre zamestnanosť a sociálne veci, verejné zdravie, odbornú prípravu, vzdelávanie a mládež, kultúru, informačnú spoločnosť a audiovizuálnu politiku, vedu a technológiu zriadeného na základe Dohody o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej VÝBOR PRE SPOLUPRÁCU, so zreteľom na Dohodu o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Arménskou republikou na strane druhej, so zreteľom na rokovací poriadok Výboru pre spoluprácu zriadeného Radou pre spoluprácu 12. októbra 1999, ktorý je prílohou k jej vlastnému rokovaciemu poriadku, a najmä na jeho článok 10, zriadil Podvýbor pre zamestnanosť a sociálne veci, verejné zdravie, odbornú prípravu, vzdelávanie a mládež, kultúru, informačnú spoločnosť a audiovizuálnu politiku a vedu a technológiu s týmito právomocami: Článok 1 Podvýbor vedie rokovania o vykonávaní dohody o partnerstve a spolupráci a súvisiaceho Akčného plánu európskej susedskej politiky medzi EÚ a Arménskom v týchto oblastiach: - sociálna politika a politika zamestnanosti, vrátane sociálnych reforiem, sociálnej ochrany a sociálneho začlenenia, podpora žien v spoločenskom, hospodárskom a politickom živote, - verejné zdravie, - vzdelávanie, odborná príprava a mládež (najmä reforma a modernizácia systémov vzdelávania a odbornej prípravy, programy odborného vzdelávania, rozvoj odborných kvalifikácií a mobilita), - kultúra, - informačná spoločnosť, - audiovizuálna politika, - veda a technológia, výskum a vývoj, - regionálna spolupráca v už uvedených oblastiach, - príslušný regulačný rámec a pomoc EÚ v uvedených oblastiach. Podvýbor môže rokovať aj o témach alebo osobitných projektoch súvisiacich s vykonávaním Východného partnerstva, Čiernomorskej synergie alebo ďalších iniciatív, ktoré sú spojené s príslušnou dvojstrannou spoluprácou. Uvedený zoznam nie je úplný a Výbor pre spoluprácu môže pridať ďalšie témy. Článok 2 Podvýbor podlieha Výboru pre spoluprácu. Podvýbor podáva správy a predkladá svoje závery po každom zasadnutí Výboru pre spoluprácu. Článok 3 Podvýbor je zložený zo zástupcov strán. Na základe dohody oboch strán môžu byť v prípade potreby pri osobitných bodoch programu zasadnutí podvýboru vypočuté stanoviská odborníkov. Článok 4 Strany predsedajú podvýboru striedavo v súlade s pravidlami o striedavom predsedníctve Výboru pre spoluprácu [6]. Článok 5 Úradník Európskej komisie a úradník Vlády Arménskej republiky spoločne plnia úlohy stálych tajomníkov podvýboru. Všetky oznámenia týkajúce sa podvýboru sa postupujú stálemu tajomníkovi podvýboru. Článok 6 Podvýbor zasadá vždy, keď si to vyžadujú okolnosti, a to po dohode strán na základe písomnej žiadosti ktorejkoľvek zo strán a najmenej raz do roka. Každé zasadnutie sa koná na mieste, na ktorom sa dohodli obe strany, a v čase, ktorý si odsúhlasili. Tajomník druhej strany odpovie na žiadosť o zasadnutie podvýboru do 15 pracovných dní od jej prijatia. Vo zvlášť naliehavých prípadoch môžu byť zasadnutia podvýboru zvolané v kratšom čase, ak s tým obe strany súhlasia. Predseda je pred každým zasadnutím informovaný o plánovanom zložení delegácie oboch strán. Zasadnutia podvýboru zvolávajú spoločne obaja stáli tajomníci, ktorí ich zvolávajú na základe dohody s tajomníkmi Výboru pre spoluprácu. Článok 7 Body na zaradenie do programu sa predkladajú stálym tajomníkom minimálne 15 pracovných dní pred konaním daného zasadnutia podvýboru. Akákoľvek podporná dokumentácia sa poskytuje stálym tajomníkom minimálne 10 pracovných dní pred konaním zasadnutia. Na základe týchto bodov sa navrhne a rozošle predbežný program spoločne s dostupnou podpornou dokumentáciou tajomníkom Výboru pre spoluprácu, ako aj stálym zastúpeniam členských štátov najneskôr päť pracovných dní pred konaním zasadnutia podvýboru. Za mimoriadnych okolností, s písomným súhlasom oboch stálych tajomníkov, sa môžu body zaradiť do programu aj v kratšej časovej lehote. Článok 8 Na svojich zasadnutiach sa podvýbor môže zaoberať ktoroukoľvek oblasťou alebo všetkými oblasťami, ktoré sú uvedené v článku 1. Článok 9 Zasadnutia podvýboru nie sú verejné, pokiaľ sa nerozhodne inak. Článok 10 Zápisnica sa vypracováva z každého zasadnutia. Kópia zápisnice a závery z každého zasadnutia podvýboru sa predkladajú tajomníkom Výboru pre spoluprácu. Kópie sa zasielajú aj stálym zastúpeniam členských štátov. [1] Ú. v. ES L 239, 9.9.1999, s. 1 – 2. [2] Ú. v. ES L 297, 18.11.1999, s. 24. [3] Ú. v. ES L 297 of 18.11.1999, s. 28. [4] Ú. v. ES L 297, 18.11.1999, s. 27. [5] Ú. v. ES L 297, 18.11.1999, s. 27. [6] Ú. v. ES L 297, 18.11.1999, s. 27.